IN407A 2017/717-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO CONCELLO DE GONDOMAR E NIGRÁN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/05/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 5 de xaneiro de 2018, no BOP do 3 de xaneiro de 2018, no xornal Faro de Vigo do 27 de decembro de 2017, no BOE do 3 de xaneiro de 2018 e no taboleiro de anuncios do concello de Gondomar. Durante o mencionado trámite recibiuse a seguinte alegación: Con data 8 de xaneiro de 2018, D. Byron Fernando Aranjuez Vila Coro presenta escrito de alegacións nesta xefatura territorial no que manifesta o seu desacordo coa declaración de utilidade da instalación eléctrica por considerar que sería un abuso de dereito e que a insta e se beneficia unha empresa de carácter mercantil, polo que solicita que se deixe sin efecto dita declaración. Con data 12 de febreiro de 2018, D. Manuel Roque Fogues Mc Grath, en representación de Unión Fenosa Distribución SA, presenta nesta xefatura territorial contestación ás alegacións, solicitando que se continúe co procedemento de declaración de utilidade pública de acordo co artigo 54 da Lei 24/2013 do Sector Eléctrico. Unha vez examinados ambos escritos, ao non existir as limitacións previstas no artigo 161 do Real Decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedimentos de autorización de instalacións de enerxía eléctrica, e non tendo proposto o reclamante alternativa algunha ao trazado da instalación proxectada, ao tratarse dunha instalación eléctrica de distribución, de acordo co artigo 54 da Lei 24/2013 do Sector Eléctrico e o 140 do Real Decreto 1955/2000, de 1 de decembro, procede a declaración de utilidade pública da instalación proxectada aos efectos da expropiación forzosa dos bens e dereitos necesarios para o seu establecimento. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 20 de abril de 2018.—O xefe territorial, Ignacio Rial Santomé.